Publication: Magyar Közlöny
Issue: MK-2001-59 (Year: 2001, Number: 59)
Era: 1990-2004
Section: 16/1972. (VI. 29.) MT. rendelet 20. § (2) bekezdés második
Paragraph Index: 375

16/1972. (VI. 29.) MT. rendelet 20. § (2) bekezdés második mondata alkotmányellenes, ezért azt 2001. december 31-ei hatállyal megsemmisíti. A 20. § (2) bekezdése ettől az időponttól a következő szöveggel marad hatályban: „A kijózanító állomások működésével összefüggő rendészeti teendők ellátását a belügyminiszter, az egészségügyi feladatok ellátását a népjóléti miniszter szabályozza.” Az Alkotmánybíróság ezt a határozatát a ben közzéteszi. INDOKOLÁS I. Az indítványozó az egészségügyről szóló 1972. évi II. törvény végrehajtásáról szóló 16/1972. (VI. 29.) MT. rendelet (a továbbiakban: MT. r.) 20. § (2) bekezdés második mondata alkotmányellenességének megállapítását és megsemmisítését kérte. A kifogásolt rendelkezés önkormányzati feladat-meghatározást tartalmaz: „A kijózanító állomásokat az önkormányzat tartja fenn.” Ez az előírás az indítványozó álláspontja szerint alkotmánysértő, mert „Minisztertanácsi rendelet önkormányzat számára kötelező feladatot nem írhat elő.” Az Alkotmány 43. § (2) bekezdése szerint — érvel az indítványozó — a helyi önkormányzati jogokat és kötelezettségeket törvény határozza

Source: https://magyarkozlony.hu/hivatalos-lapok/5e0da1329158c412171a080ee22d38ac45fcfe83/dokumentumok/0ebd7df273c3a4935f7cd21938498a23da6760db/letoltes